En regnvandstønde og en regnvandsbeholder er stort set det samme. En regnvandstønde er formet som en tønde, det behøver en regnvandsbeholder ikke at være.
Både regnvandsbeholderen og regnvandstønden forbindes til dit nedløbsrør med et rør. Når regnvandsbeholderen/-tønden er monteret, er det bare at vente på at regnvandet kommer.
Hvor hurtigt der går, før beholderen er fyldt, afhænger selvfølgelig af årstiden og af beholderens størrelse. Men det er ikke usandsynligt, at din regnvandsbeholder konstant er fyldt fra marts til november. Og ellers kan du sagtens bruge af vandet, før beholderen er fyldt op.
Et stykke fra bunden er regnvandsbeholderen udstyret med en hane.
Når du vil bruge noget af det opsamlede regnvand, åbner du for regnvandstøndens hane og lader det løbe ud i en spand eller vandkande.
Du kan også tilslutte en pumpe til hanen, så du kan bruge regnvandet via haveslangen.
Grunden til at hanen ikke sidder helt nede i bunden er, at tungt ”snavs” vil falde til bunds, og det vil du ikke have med ud i dit – stort set – rene regnvand.
Det er en god idé at installere en regnvandsudleder på din regnvandsbeholder – hvis den ikke er udstyret med en allerede – så overskydende vand kan blive ledt ud fra beholderen, så den ikke løber over og der siver vand ned tæt ved husmuren. Det har muren nemlig ikke godt af.
I frostsæsonen er det en god idé næsten at tømme regnvandsbeholderen, hvis den ikke er frostsikker. Så undgår du, at den frostsprænger.
Nu ved du alt, hvad der er værd at vide om regnvandsbeholdere og -tønder. Find din i udvalget herover.